90-களில் பிறந்த குழந்தைகளின் ஃபேவரிட் மூவி ‘டாய் ஸ்டோரி’. வீட்டில் யாரும் இல்லாவிட்டால் உயிர் பெற்றுவிடும் பொம்மைகளின் அட்டகாசம்தான் இந்தப் படத்தின் நாட். ஒவ்வொரு பொம்மைக்கும் ஒவ்வொரு ஃபீலிங். ஹீரோ கெளபாய் உட்டிக்கும், விண்வெளி வீரன் பஸ்ஸுக்குமான நட்புதான் கதை. முதலில் எழுதப்பட்ட ஸ்க்ரிடைக் கலைத்துவிட்டு, தொழில்நுட்பரீதியிலும் சிறுவர்களை மேலும் உற்சாகப்படுத்தும் வகையிலும் கதையில் பல்வேறு மாற்றங்கள் செய்திருக்கிறது படக்குழு. டிஸ்னியின் அல்ட்டிமேட் படைப்புகளில் இதுவும் ஒன்று. வெளிவந்த மூன்று பாகங்களுமே செம ஹிட். `இந்தப் படத்தின் நான்காவது பாகம் வரும் ஜூன் மாதம் வெளியாகும்' என டிஸ்னி நிறுவனம் அறிவித்திருந்தது. ஆனால், தவிர்க்க முடியாத சில காரணங்களால் படம் 2019-ம் ஆண்டு வெளியாகும் என்று எதிர்பார்க்கப்படுகிறது. அதுவரை `டாய் ஸ்டோரி'க்காகக் காத்திருப்போம்.